Պիեռ Էմերիկ Օբամեյանգ

Պիեռ Էմերիկ Օբամեյանգ (ֆր.՝ Pierre-Emerick Aubameyang, հունիսի 18, 1989(1989-06-18), Լավալ), ֆրանս-գաբոնական ֆուտբոլիստ է։ Հանդես է գալիս Արսենալում և Գաբոնի հավաքականում, որպես հարձակվող։ Տրանսֆերային արժեքը 65, 000, 000€ 2017 թվականի փետրվարի 7-ի դրությամբ։


== Ակումբային կարիերա ==
2013 թվականի հուլիսի 4-ին Դորտմունդի Բորուսիան պաշտոնապես հայտարարեց Օբամեյանգի տեղափոխման մասին։ Նույն տարում Բավարիայի դեմ խաղում Օբամեյանգը խաղադաշտ դուրս եկավ 72-րդ րոպեին, փոխարինելով Կուբա Բլաշիկովսկուն, իսկ 86-րդ րոպեին դարձավ գոլային փոխանցման հեղինակ։ Դորտմունդի Բորուսիան հաղթեց սուպերգավաթում, իսկ Օբամեյանգը ստացավ իր առաջին մրցանակը Գերմանիայում։ Բունդեսլիգայի դեբյուտային խաղում էլ դարձավ հետ-տրիկի հեղինակ՝ երեք անգամ գրավելով Աուգսբուրգի դարպասը։


==== 2014-15 մրցաշրջան ====
2014 թվականի օգոստոսի 13-ին Գերմանիայի սուպերգավաթի խաղում Օբամեյանգը կատարեց գոլային փոխանցում Մխիթարյանին և խփեց մեկ գոլ, որն էլ նշեց Սարդ մարդու դիմակով։ Հաջորդ՝ Շտուտգարդ Կիկերսի դեմ խաղում, Օբամեյանգը երկրորդ խաղակեսում խփեց 2 գոլ և կատարեց գոլային փոխանցում Ադրիան Ռամոսին։ Նրա շնորհիվ ակումբը հաղթեց 4-1 հաշվով և դուրս եկավ հաջորդ փուլ։ Բունդեսլիգա 2014-15-ին իր առաջին գոլը խփել է Ֆրայբուրգի դեմ խաղում (3-1)։ Երեք օր հետո Արսենալի դեմ տնային խաղում խփելով իր թիմի 2-րդ գոլը՝ բացեց իր գոլերի հաշիվ Չեմպիոնների լիգայում։ Նա գոլ խփեց նաև Շտուտգարդի հետ խաղում (2-2), ինչպես նաև Շալկե 04ի դեմ խաղում, սակայն դա բավարար չեղավ գելզենկիրխենցիներին հաղթելու համար (2-1)։
Անդրլեխտի դեմ չեմպիոնների լիգայի խաղում գոլային փոխանցում կատարեց Ադրիան Ռամոսին և հաշիվը դարձավ 3-0։ Երկու խաղ հետո խփեց իր թիմի առաջին գոլը Գալաթասարայի դեմ խաղում։ Բավարիայի դեմ խաղում Ռոյսին կատարած փոխանցումը հաշիվը դարձրեց 1-0, սակայն դորտմունդցիներին չհաջողվեց պահպանել հաղթական հաշիվը և խաղն ավարտվեց 2-1 օգուտ Բավարիայի։ Գալաթասարայի դեմ հաջորդ խաղում կատարեց գոլային փոխանցում Չիրո Իմմոբիլեին։ Այդ խաղն ավարտվեց 4-1 հաշվով օգուտ Բորուսիայի։ 
Պադերբորնի դեմ խաղում 12-րդ րոպեին բացեց հաշիվը, իսկ հետագայում գոլային փոխանցում կատարեց դեպի Ռոյսը, որը սակայն բավարար չեղավ խաղը հաղթանակով ավարտելու համար (2-2)։ Հոֆենհայմի դեմ խաղում կատարեց գոլային փոխանցում։ Վոլֆսբուրգի դեմ խաղում խփեց մեկ գոլ (2-2)։ Աֆրիկայի ֆուտբոլի կոնֆեդերացիայի կողմից ճանաչվեց Աֆրիկայի լավագույն երկրորդ ֆուտբոլիստ՝ իրենից առաջ թողնելով միայն Յայա Տուրեին։ Ֆրայբուրգի դեմ խաղում խփելով 2 գոլ և կատարելով 1 գոլային փոխանցում՝ դարձավ Բունդեսլիգայի 20-րդ տուրի լավագույն խաղացող։
Հաջորդ խաղում Բորուսիայի մրցակիցը Մայնց 05-ն էր։ Այդ խաղում Օբամեյանգը խփեց իր թիմի 3-րդ գոլը, իսկ իր թիմը հաղթեց 4-2 հաշվով։ Հաջորդ իսկ խաղում Շտուտգարդի հարկի տակ խփեց Բորուսիայի առաջին գոլը (2-3)։ Այս հաղթանակի շնորհիվ թիմի հաղթանակների շարքը հասավ 3-ի։ 
Բունդեսլիգաի հաջորդ խաղը Ռուրյան դերբին էր Բորուսիայի հարկի տակ։ Շալկե 04-ի դեմ խաղը անցավ շատ դիտարժան պայքարով։ Վտանգավոր պահերով աչքի էր ընկնում հիմնականում Բորուսիային, բայց հաշիվը բացել չհաջողվեց մինչև 78-րդ րոպեն։ Այդ րոպեին էլ Մխիթարյանի փոխանցումը խառնաշփոթ առաջացրեց հակառակորդի պաշտպանների մոտ, իսկ Օբամեյանգին այսպիսի մի առիթն էլ բավական էր հաշիվը բացելու համար։ Այդ գոլը Օբան նշեց Բեթմենի դիմակով (որից հետո ի դեպ ստացավ դեղին քարտ), իսկ իր թիմակից Մարկո Ռոյսը՝ Ռոբինի դիմակով։ Խաղն ավարտվեց 3-0 բավական տպավորիչ հաշվով, իսկ Օբայի խփած գոլը նշանակում էր, որ Գաբոնցի հարձակվողը 4 խաղում խփել էր 5 գոլ։
2015/16 մրցաշրջանում Օբամեյանգը Բունդեսլիգայում նոր ռեկորդ սահմանեց` գոլի հեղինակ դառնալով առաջնության առաջին ութ խաղերից յուրաքանչյուրում։ Այդ մրցաշրջանում Օբամեյանգը բոլոր մրցաշարերում անցկացնում է 48 հանդիպում, դառնում 36 գոլի հեղինակ, որոնցից 25-ը Բունդեսլիգայում, 11-ը` եվրոգավաթներում, 3-ը` Գերմանիայի գավաթի խաղարկությունում։


==== 2015-16 մրցաշրջան ====
Մրցաշրջանի սկզբում Օբամեյանգը պայմանագիրը երկարաձգեց մինչև 2020 թվականը՝ ասելով «Ես ամբողջ հոգով ցանկանում եմ մնալ ակումբում և երբեք չեմ էլ ցանկացել այն լքել»։ Օգոստոսի 20-ին իր գոլով օգնեց Բորուսիային դժվար պայքարում հաղթել Օդդ ՖԱ-ին Եվրոպա լիգայի որակավորման փուլի առաջին խաղում։


== Միջազգային կարիերա ==
Դիժոնում անցկացրած մրցաշրջանից հետո Օբամեյանգը հրավիրվեց Իտալիայի Մ19 հավաքական, բայց նրա դեբյուտային խաղը տեղի ունեցավ Ֆրանսիայի Մ21 հավաքականում Թունիսի դեմ։
2009 թ. մարտի 25-ին նա հրավիրվեց Գաբոնի հավաքական, որտեղ իր առաջին հանդիպումը անցկացրեց Մարրոկոյի դեմ խաղում և հենց այդ խաղում էլ դարձավ գոլի հեղինակ։
Աֆրիկայի ազգերի գավաթ 2012 մրցաշարին դարձավ իր հավաքականի առաջատարը, ով իր հետևից տանում էր թիմին։ 1/4 եզրափակչում Մալիի դարպասն ուղարկեց իր 3-րդ գնդակն այդ մրցաշրջանում և տեղ գրավեց լավագույն ռմբարկուների ցուցակում, բայց խաղն ավարտվեց 1-1, իսկ հետխաղյա 11-մետրանոց հարվածաշարում ավելի ուժեղ գտնվեցին Մալիի հավաքականի ֆուտբոլիստները։
2012 թ. հուլիսին Գաբոնի հավաքականի կազմում մեկնեց Լոնդոն՝ մասնակցելու Լոնդոնի օլիմպիական խաղերին։ Առաջին իսկ խաղում գրավեց Շվեյցարիայի դարպասը, իսկ այդ գոլը բացառիկ էր Գաբոնի համար նրանով, որ դա հավաքականի առաջին գնդակն էր օլիմպիական խաղերում։ Ցավոք սրտի այս հավաքականին չհաջողվեց հաղթահարել խմբային փուլը և մասնակցել հետագա խաղերին։
2013 թ. հունիսի 15-ին Օբամեյանգը դարձավ հեթ-տրիկի հեղինակ երեք անգամ գրավելով Նիգերի դարպասը։
Աֆրիակայի ազգերի գավաթ 2015-ին Օբան իր հավաքականի ավագն էր։ Գաբոնը ցուցադրեց դիտարժան խաղ, չնայայծա այստեղ էլ Գաբոնին չհաջողվեց հաղթահարել խմբային փուլը։ Գաբոնի հավաքականի կազմում Օբամեյանգը խփել է 16 գնդակ և ընդամենը 3 գոլ է պակասում գաբոնցում իր հավաքականի լավագույն ռմբարկուին գոլերով հավասարվելու համար։ 2022 թվականի մայիսի 19-ին Պատրիկ-Էմերիկ Օբամեյանգը պաշտոնապես հայտարարեց միջազգային կարիերան ավարտելու մասին՝ 73 խաղից և 30 խփած գոլից հետո։


== Ձեռքբերումներ ==


=== Ակումբային ===
Ֆրանսիայի գավաթի մրցանակակիր` 2012/13
Գերմանիայի սուպերգավաթի մրցանակակիր` 2013, 2014
Գերմանիայի գավաթի մրցանակակիր` 2017


=== Անձնական ===
Աֆրիկայի տարվա ֆուտբոլիստ` 2015


== Ծանոթագրություններ ==


== Արտաքին հղումներ ==
Պիեր Էմերիկ Օբամեյանգի տրանսֆերային արժեքը  (գերմ.) на Transfermarkt.de